
   REPUBLIKA HRVATSKA
TRGOVAČKI SUD U RIJECI
       Rijeka, Zadarska 1 i 3


U    I M E    R E P U B L I K E   H R V A T S K E
						
R J E Š E N J E

	Trgovački sud u Rijeci, po sucu pojedincu Danieli Korlević, odlučujući o prijedlogu Financijske agencije, Regionalnog centra Zagreb, Nagodbeno vijeće HR01, Zagreb Koturaška 43, za otvaranje stečajnog postupka nad dužnikom MAGROS  komercijalni konzalting d.o.o. Opatija, Vladimira Nazora 3, OIB 33296756165, dana 16. siječnja 2018. godine

 r i j e š i o    j e

I. Nastavlja se postupak u ovom pravnom predmetu pod posl. brojem St-36/18.

II. Odbacuje se prijedlog za otvaranje stečajnog postupka nad dužnikom MAGROS  komercijalni konzalting d.o.o. Opatija, Vladimira Nazora 3, OIB 33296756165.
	
Obrazloženje

	Dana 03. siječnja 2014. godine zaprimljen je pri ovom sudu prijedlog za otvaranje stečajnog postupka nad dužnikom MAGROS  komercijalni konzalting d.o.o. Opatija, Vladimira Nazora 3, OIB 33296756165 (dalje: dužnik) pod poslovnim brojem 14 St-3/14. 
Dana 09. prosinca 2015. godine zaprimljen je još jedan prijedlog za otvaranje stečajnog postupka nad dužnikom pod posl. br. 15 St-1130/15.
	Sud je u ovome predmetu rješenjem posl. broj St-1130/15-2 od 15. prosinca 2015. godine prekinuo postupak na temelju članka 213. u vezi članka 12. Zakona o parničnom postupku (Narodne novine broj 34/91, 53/91, 91/92, 112/99, 117/03, 84/08, 123/08, 57/11, 148/11 i 25/13) i čl.6. Stečajnog zakona (Narodne novine broj 44/96, 29/99,129/00, 123/03, 197/03, 187/04, 82/06, 116/10, 25/12 i 133/12) do pravomoćnosti odluke povodom ranije zaprimljenog prijedloga pod posl. br. 14 St-3/14, jer je pravomoćnost rješenja o ranije zaprimljenom prijedlogu prethodno pitanje za ocjenu dopustivosti svih kasnijih prijedloga.
	Uvidom u stečajni spis 14 St-186/16 (ranije 14 St-3/14) sud je utvrdio da je rješenjem posl. broj St-186/16-9 od 15. ožujka 2016. godine nad dužnikom otvoren stečajni postupak. Rješenje je postalo pravomoćno 04. travnja 2016. godine.
	Slijedom navedenog, a temeljem čl.215. st.4. ZPP-a u vezi čl.6. SZ-a, odlučeno je kao u točki I. izreke rješenja.
 	Prema odredbi članka 333. ZPP-a koja se supsidijarno primjenjuje u stečajnom postupku temeljem čl.6. SZ-a, prvostupanjski sud tijekom cijelog postupka po službenoj dužnosti pazi je li stvar pravomoćno presuđena i ako utvrdi da je parnica među istim strankama pokrenuta o zahtjevu o kojemu je već pravomoćno odlučeno, odbacit će tužbu.
	Budući je u stečajnom predmetu posl. broj 14 St-186/16 sud pravomoćno odlučio rješenjem od 15. ožujka 2016. godine, valjalo je primjenom citiranih zakonskih propisa odlučiti kao u izreci rješenja.

U Rijeci, 16. siječnja 2018. godine
	
  Sudac
                               				Daniela Korlević  


UPUTA O PRAVNOM LIJEKU:
Protiv rješenja nezadovoljna stranka može podnijeti žalbu. Žalba se izjavljuje u dva primjerka u roku od osam dana od dostave prvostupanjskog rješenja. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča sudova, a o žalbi odlučuje Visoki trgovački sud Republike Hrvatske. 



DNA:
· predlagatelju 
· e-Oglasna ploča sudova

U Rijeci, 16.01.2018. g.

Sudac
Daniela Korlević

